Document ID: 32007R1493

KOMMISSIONENS FORORDNING (EF) Nr. 1493/2007
af 17. december 2007
om fastsættelse i medfør af Europa-Parlamentets og Rådets forordning (EF) nr. 842/2006 af, hvordan indberetningen fra producenter, importører og eksportører af visse fluorholdige drivhusgasser skal udformes
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 842/2006 af 17. maj 2006 om visse fluorholdige drivhusgasser (1), særlig artikel 6, stk. 2, og
ud fra følgende betragtninger:
(1)
Importører og producenter bør indberette skønsmæssige data om, hvor store mængder fluorholdige drivhusgasser der forventes at gå til de vigtigste anvendelsesformål, herunder hvilke mængder der forventes anvendt som råvarer, således at Kommissionen og medlemsstaterne kan få mere præcis viden om udledningerne fra de relevante sektorer.
(2)
Af forretningsmæssige grunde handler producenter indbyrdes med fluorholdige drivhusgasser, og i disse tilfælde kan kun den indkøbende producent give oplysning om, hvilke stoffer der forventes at gå til de vigtigste anvendelsesformål.
(3)
De berørte parter er blevet hørt om indberetningens udformning, og deres erfaringer med indberetning i henhold til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (2), er taget i betragtning.
(4)
Foranstaltninger i denne forordning er i overensstemmelse med udtalelse fra det udvalg, der er nedsat ved artikel 18, stk. 1, i forordning (EF) nr. 2037/2000 -
UDSTEDT FØLGENDE FORORDNING:
Artikel 1
Indberetninger i medfør af forordning (EF) nr. 842/2006, artikel 6, stk. 1, udformes som fastsat i bilag II til nærværende forordning.
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 2007.

Labels: 1
20
7
3
12